На основу Одлуке о проглашењу ванредног стања („Службени гласник РС“ бр. 29/2020); члана 41. став 3. Закона о смањењу ризика од катастрофа и управљању ванредним ситуацијама („Службени лист РС“ бр. 87/2018); члана 17. став 3. Уредбе о саставу и начину рада штабова за ванредне ситуације („Службени гласник РС“ бр. 98/2010), Уредбе о мерама за време ванредног стања („Службени гласник РС“ бр. 31/2020-3, 36/2020-3, 38/2020-3, 39/2020-3, 43/2020-3, 47/2020-3, 49/2020), Наредбе о ограничењу и забрани кретања лица на територији Републике Србије („Службени гласник РС“ бр. 34/2020-3, 39/2020-6, 40/2020-4, 46/2020-3), Штаб за ванредне ситуације за територију општине Жабари на седници одржаној дана 03.04.2020. године, доноси

**Н А Р Е Д Б У**

Штаб за ванредне ситуације за територију општине Жабари, наређује да се

1. **Затварају сви угоститељски објекти (кафићи, ресторани, брза храна и сви остали објекти у којима се врши угоститељска делатност)** **на територији општине Жабари.**

* Пружање услуге послуживања хране и пића може се наставити уз организовање доставне службе или преко шалтера за пружање услуге без уласка лица којима се пружа услуга у објекте.

1. **Забрањује се привредном друштву, другом правном лицу и предузетнику да на територији општине Жабари, док траје ванредно стање, обавља делатност пружања фризерских и козметичких услуга, педикира, маникира, услуга фитнес клубова и теретана, активности турских купатила, сауна и парних купатила, соларијума, салона за мршављење, салона за масажу и других услуга неге, одржавања и улепшавање лица и тела код којих је природа делатности пружања услуге таква да захтева близак контакт између пружаоца и корисника услуге, као и корисника услуге међусобно, чиме се повећава опасност од преношења заразне болести COVID-19.**
2. **Затварају се све кладионице, коцкарнице и аутомат клубови на територији општине Жабари.**

**ШТАБ ЗА ВАНРЕДНЕ СИТУАЦИЈЕ ОПШТИНЕ ЖАБАРИ**

У Жабарима

Број: 06-14/2020-01

Датум: 03.04.2020. године

КОМАДАНТ

Штаба за ванредне ситуације

Општине Жабари

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Јован Лукић**